Ĉokoa kaprimulgo

Ĉokoa kaprimulgo (Nyctiphrynus rosenbergi) estas specio de kaprimulgoj en la kaprimulga familio Kaprimulgedoj. Ĝi troviĝas en Kolombio kaj Ekvadoro.

Taksonomio kaj sistematiko
La Ĉokoa kaprimulgo estis dekomence priskribita kiel Caprimulgus rosenbergi, en genro kiu poste estis dividita en plurajn genrojn. Dum tempo ĝi estis traktita kiel subspecio de Ocela kaprimulgo (Nyctiphrynus ocellatus), sed plumaro, voĉo kaj genetikaj diferencoj montras ĝin kiel sian propran specion. Ĝi estas monotipa.Remsen, J. V., Jr., J. I. Areta, E. Bonaccorso, S. Claramunt, A. Jaramillo, D. F. Lane, J. F. Pacheco, M. B. Robbins, F. G. Stiles, kaj K. J. Zimmer. Versio de 24a de Aŭgusto 2021. A classification of the bird species of South America. American Ornithological Society.  Alirita la 24an de Aŭgusto, 2021Byington, J. (2020). Choco Poorwill (Nyctiphrynus rosenbergi), versio 1.0. En Birds of the World (T. S. Schulenberg, Editor). Cornell Lab of Ornithology, Ithaca, NY, USA.  Alirita la 12an de Oktobro, 2021

Aspekto
La Ĉokoa kaprimulgo estas 19,5 ĝis 22,5 cm longa; unu ino pezis 52 g. Plenkreskuloj ĝenerale estas variaĵoj de malhelbruna. La kapo estas grizeca kun multaj nigraj makuloj, la dorso grizeca kun cinamo- kaj ruĝbrunaj makuloj, kaj la pugo pli bruna kun grizecaj blankaj makuloj. La flugiloj estas brunaj ĝis malhelbrunaj kun flavbrunaj, cinamo- kaj ruĝbrunaj makuloj kaj makuloj kaj du elstaraj blankaj makuloj. La mentono estas malhelbruna kun cinamo-makuloj kaj la gorĝo havas grandan blankan makulon. La brusto estas bruna kun cinamo-strioj kaj makuloj, la ventro kaj flankoj nigrecbrunaj kun densaj mallarĝaj grizecaj blankaj strioj. Junuloj similas al plenkreskuloj sed ne havas la du blankajn makulojn sur la flugilo kaj iliaj dorsaj kaj brustaj markoj estas pli kaŝtankoloraj.

Distribuado kaj habitato
La Ĉokoa kaprimulgo troviĝas sur la pacifika deklivaro de la norda parto de la Departemento Ĉokoo de Kolombio suden en la provincon Esmeraldas de Ekvadoro kaj eble ankaŭ pli suden. Ĝi loĝas en la natura regiono Pacifika/Ĉokoo, biomo karakterizita per tre humida ĉiamverda arbaro. Ĝi ŝajne preferas randojn kiel laŭlonge de riveroj kaj en arbaraj malfermaĵoj. Laŭ alteco ĝi varias de marnivelo ĝis 900 m.

Kutimaro
Manĝado
La Ĉokoa kaprimulgo estas krepuskula kaj noktula. Ĝi estis observita manĝante per atakoj de la grundo aŭ ripozejo kaj ankaŭ en kontinua flugo super la kanopeo. Ĝia dieto estas insektoj, sed la detaloj ne estis studitaj.

Reproduktado
Preskaŭ nenio estas konata pri la reprodukta fenologio de la Ĉokoa kaprimulgo. Oni supozas, ke ĝi demetas unu aŭ du ovojn rekte sur la teron kiel aliaj membroj de la familio Kaprimulgedoj. Oni kredas, ke ĝia reprodukta sezono daŭras de marto ĝis junio.

Voĉo
La kanto de la Ĉokoa kaprimulgo estas "resonanca, fajfa ritma kvor kvor kvor kŭiiIr". Ĝi ankaŭ produktas "ransimilajn notojn kiel kvok aŭ kvi-kvok, kaj klaŭ".

Statuso
La IUCN taksis la Ĉokoan kaprimulgon kiel malplej zorgigan. Ĝia populacio estas nekonata, sed oni kredas, ke ĝi malpliiĝas pro akcelanta senarbarigo por setlado, konverto al olepalmaj plantejoj, kaj aliaj uzoj.

 Referencoj 

Eksteraj ligiloj

Kategorio:Kaprimulgoformaj
Kategorio:Birdoj de Sudameriko
Kategorio:Birdoj de Kolombio